Terveyden ja hyvinvoinnin toimialan kokonaisarkkitehtuurin koordinointiryhmä. agenda 06.09.2018

Aika Torstai 6.9.2018 kello 9.00 – 11.00

Paikka STM, Meritullinkatu 8, KH Innostamo

Osallistujat Tiina Pesonen, STM, puheenjohtaja
Jyrki Huikari, STM, YTH
Antti Ikonen, STM, työsuojelu
Sarita Friman, STM, hyte
Timo Kestinen, STM, hyte
Mikko Huovila, STM, sote
Teemupekka Virtanen, STM, sote
Mika Kuivamäki, Fimea
Emmi Stubbin, TTL
Risto Suoknuuti, STUK
Jukka Lähesmaa, STM, sote
Jaakko Viitanen, STM/Citrus, sihteeri

1. Kokouksen avaus, asialistaehdotus ja edellisen kokouksen pöytäkirja

Puheenjohtaja Pesonen aloitti kokouksen klo 9.02. Hyväksyttiin edellisen kokouksen pöytäkirja.

1. THKA koordinaatioryhmä – loppuvuoden tavoitteet ja uusien jäsenten esittäytymiset

Puheenjohtaja totesi Jukka Lähesmaan siirtyneen STM:n sisällä toisiin tehtäviin (toisiokäytön toimeenpano). Lähesmaata sijaistaa THKA-työssä vuokra-arkkitehti Jaakko Viitanen. Uusi haku käynnistetään loppuvuodesta, mutta tämän vuoden loppuun asti Viitanen toimii väliaikaisena sijaisena.

Merkittiin tiedoksi, että kesällä tehty päätös myöhästyttää maakunta-sote-uudistusta vuodella, vaikuttaa myös arkkitehtuurisuunnitelmiin.

Puheenjohtaja totesi myös Valtiovarainministeriössä tapahtuneen henkilömuutoksia, kun Riikka Manner on siirtynyt vastaamaan tietopolitiikasta. Riikan vanhaan tehtävään on vapautumassa määräaikainen virka.

1. Yleiset asiat

Tiedonhallintalaki lausuntokierroksella

Merkittiin tiedoksi, että ministeriö on saanut tiedonhallintalain lausuntokierrokselle. Keskustelussa todettiin lain vaikuttavan merkittävästi toimialan arkkitehtuuriin. Merkittiin tiedoksi, että VM esittelee lain 14.9. järjestettävässä tilaisuudessa, jossa on tarkoitus myös keskustella laista. Sovittiin, että otetaan seuraavaan kokoukseen tiedonhallintalaki varsinaiseksi aiheeksi. Virtanen ehdotti, että koska laki koskee merkittävästi substanssitoimintaa, niin lakia kommentoivat juristit. Puheenjohtaja kertoikin, että hän on käymässä lainsäädäntötoimintaa koordinoivan Anne Kumpulan kanssa läpi tiedonhallintalain kommentoinnin käsittelyn ministeriössä.

Hyteairon tilannepäivitys

Puheenjohtaja totesi, että kansalliseen hubiin nimetään parhaillaan henkilöitä ja toiminta käynnistetään syksyn aikana.

1. Yhteisen arkkitehtuurin tavoitteet ja työsuunnitelma

Ehdotus kokonaisarkkitehtuurin ja digitalisaation edistämisen kypsyyden arvioimiseksi ja kehityspolkujen tunnistamiseksi

Viitanen esitteli suunnitelman hallinnonalan virastojen ja osa-alueiden (pl. sote) kokonaisarkkitehtuurin kypsyystason arvioimiselle. Sovittiin, että järjestetään projektin aloituskokous 19.9. klo 13. Kunkin viraston ja osa-alueen kanssa Viitanen sopii tarkemmat aikataulut suoraan. Tuloksia esitellään marraskuun THKA-kokouksessa. Puheenjohtaja pyysi Viitasta olemaan erikseen yhteydessä THL:ään asiasta, koska heiltä ei ollut kokouksessa edustajaa.

1. Organisaatioiden ja osa-alueiden raportit ja suunnitelmat

Hyte osa-alue: kokonaiskuva

Friman esitteli hyten vasta käynnistyneen kokonaisarkkitehturityön tilannetta. Parempi minulle -selvitystä on tehty palvelumuotoilun avulla D9:n kanssa. Hyte digipalveluiden kokonaiskuva-selvitystä ollaan vasta aloittamassa ja siinä kokonaisarkkitehtuuri-menetelmää voitaisiin hyvin hyödyntää. Lisäksi puhti-esiselvityksellä pyritään saamaan palvelujärjestelmän ulkopuolelle jäävää tietoa tiedolla johtamisen käyttöön.

Keskustelussa todettiin, että STM on järjestämässä palvelumuotoilun koulutuksen 19.9., johon kannustettiin osallistumaan. Keskusteltiin myös siitä pitäisikö Ikosen esitellä digitalisaatiotyöpajassa palvelumuotoilua, jota työsuojelu on onnistuneesti käyttänyt omissa kehitysprojekteissaan.

Sote osa-alue: kärkihankkeiden yhteinen arkkitehtuuri

Virtanen esitteli kärkihankkeiden kokonaisarkkitehtuurin tuotoksia. Lyhyesti hankkeet ovat loppumaisillaan ja jatkokehittämistä pitää suunnitella osaksi jatkuvaa toimintaa. Sovittiin, että kärkihankkeiden yhteenvetotilaisuuteen kutsutaan koko THKA-ryhmä. Tilaisuus järjestetään 23.10. iltapäivästä.

Sotu osa-alue: tilannepäivitys

Viitanen esitteli sosiaaliturvan kokonaisarkkitehtuurin tilannetta. Lyhyesti STM on käynnistänyt digimahdollisuuksien selvittelyn, jolla pyritään helpottamaan sosiaaliturvan kokonaisuudistuksen vaihtoehtoja suunnittelevaa Toimi-hanketta sekä sosiaaliturvan toimijoiden kehittämistä.

Keskustelussa todettiin, että sosiaaliturva linkittyy monin tavoin sosiaali- ja terveydenhuoltoon, joten on tärkeää suunnitella kokonaisuutta toisiaan huomioidan.

TTL: KA-raportin ja suunnitelmien esittely

Stubbin esitteli TTL:n viime kevään raporttia ja suunnitelmaa tälle vuodelle. Todettiin, että vuoden 2017 loppuun mennessä kokonaisarkkitehtuurin perustasoa ei olla vielä saavutettu, joten arvioinnissa käytetään kevennettyä mallia. Todettiin, että resursointia on kuitenkin saatu paremmaksi. Todettiin, että laatujärjestelmää ja kokonaisarkkitehtuurityötä on sovitettu paremmin yhteen. Todettiin, että arkkitehtuurikuvauksia on päivitetty paremmin johdolle sopivaan muotoon. Todettiin, että tiedonhallinnan arkkitehtuurista on saatu ensimmäinen versio, jossa tiedon painoarvoa on nostettu.

Stubbin esitteli TTL:n tavoitteet vuodelle 2018. Lyhesti niitä ovat KA:n perustason auditointi, useamman henkilön altistaminen kokonaisarkkitehtuurin kehittämistyölle, laatuarkkitehtuurin (TTL:n toiminta-arkkitehtuuri) kehittäminen edelleen KA:n avulla, arkkitehtuurin avulla tietosuojan ja tietoturvan kehittäminen, tiedonhallinnan arkkitehtuurin jatkokehitys ja päätös arkkitehtuurityökalusta. Todettiin myös, että kehityspolku on kuvattu kolmeen osaan ryhmiteltynä; palvelutoiminnan digitalisointi ja verkkopalvelut, tietoaineistojen hyödyntäminen sekä toimintaa tukevat tietojärjestelmät ja prosessit.

Keskustelussa todettiin, että uuden johdon toimintaan sisään pääsemisessä kuvausten läpikäynti voisi olla hyvä apukeino. Keskustelussa todettiin, että palveluita ei kokonaisarkkitehtuurissa vielä juurikaan näy, vaikka palvelutietovarantoon niitä on kuvattu. Todettiin, että palvelukuvauksia voitaisiin paremmin hyödyntää myös kokonaisarkkitehtuurissa.

Kertaus muiden osa-alueiden ja organisaatioiden työhön

Muiden osa-alueiden ja organisaatioiden töiden kertausta ei käsitelty.

1. Maakuntien viitearkkitehtuurityön tilanne

Huovila esitteli maakuntien viitearkkitehtuurityön tilannetta. Kokonaisuutta valmistellaan laajalla työryhmällä. Ensimmäinen vaihe valmistui ennen kesää ja nyt on käynnistymässä toinen vaihe. STM:n kannalta keskeisiä alueita ovat sosiaali- ja terveydenhuolto sekä ympäristöterveys. Maakunnilta tullut palautetta, että viitearkkitehtuurityö palvelee heidän kehitystyötään.

Keskustelussa todettiin, että sote-uudistus on STM:ssä lähinnä organisaatiouudistus, kun taas monella muulla hallinnonalalla kyseessä on paljon laajempi hallinnollinen muutos. Todettiin, että viitearkkitehtuurityössä on vielä oikean tarkkuustason hakemista.

1. Muut asiat

Ei muita asioita.

1. Kokouksen päättäminen

Seuraava kokous 30.10. klo 9-12

Kokouksessa esitetyt kalvot ja muut materiaalit löytyvät KA-työtilasta <https://tila.tiimeri.fi/sites/stm/STMn_HA_KA_koordinointiryhma/default.aspx>

JAKELU Koordinointiryhmän jäsenet ja varajäsenet